ባይቶ ሱዳን፡ ፕረዚደንት ኣልበሽር ኣብ ምርጫ እታ ሃገር ንክወዳደር ፈቒዱ ፖሊስ ሱዳን፡ ኣብ ልዕሊ ሰልፈኛታት መንብዒ ጋዝ ተጠቒሙ ``ሱዳናውያን ሂወቶምን ኣካላቶምን ኣብ ሓደጋ ከየእተውን ከይተዳጎኑን ብሰለማዊ መንገዲ ተቓውምኦም ከስምዑን ርእይቶኦም ኪገልጹን መሰሎም ኢዩ''። መንግስቲ ድማ ሕጊ ብምኽባር ነቶም እሱራት ክፈትሕ፡ እንተድኣ ኣቢሶም ድማ ናብ ፍርዲ ከቕርቦም፡ ነቲ ዝተፈጸመ ግህሰት ሰብኣዊ መሰላት ድማ ሻራ ከይወሰደ ክምርምር፡ ጄሄን ሄንሪ፡ ናይ ሂዩማን ራይትስ ዎች ናይ ኣፍሪቃ ዳይሬክተር ጠሊቡ። እቶም ተቓውምኦም ዘስምዑ ዝነበሩ ሰልፈኛታት፡ ኣብ ጽርግያታት ዝተፈላለያ ከተማታት ሱዳን ብምውጻእ ተቓውምኦም ኣንጻር`ቲ መንግስቲ ዝገበሮ ወሰኽ ዋጋታትን ፕረዚደንት ዑመር ኣል በሺር ድማ ድሕሪ ናይ 29 ዓመት ኣብ ስልጣን ምጽናሕ ካብ ስልጣኑ ክወርድን ጠሊቦም። እቲ ናይ ተቓውሞ ሰልፊ ኣብ ከተማ ትባራ ድሕሪ ምጅማር ናብ ካልኦት ከተማታት ሱዳን፡ እንተላይ ከተማታት ገዳርፍ፡ ወዲ መደኒ፡ ፖርት ሱዳን፡ ዶንጎላ፡ ኤል ዑበይድ፡ ኤል ፋሽር፡ ካርቱምን ኦምዱርማንን ተላቢዑ። ፕሬዚደንት ዑመር ኣል-በሺር ብምጽናት ደቂሰባትን ገበን ኣብ ልዕሊ ደቂሰባት ብሓፈሻ፡ ብፍላይ ድማ ኣብ ዳርፉር ዓመጽን ገበንን ብምፍጻሙ ናብ ሕጊ ንኽቐርብ ብኣህጉራዊ ቤት ፍርዲ ይድለ ኢዩ። ስበ ስልጣን መንግስቲ ሱዳን ነቲ ተቓውሞ ብሓይሊ ንምጭፍላቕ ሃገራዊ ናይ ጸጥታ ሓይልታት፡ ፖሊስን ሰራዊትን ኣዋፊሮም። ኣብ ብዙሕ ቦታታት ድማ ነቲ ዝኾነ ዕጥቂ ዘይብሉ ሰላምዊ ሰልፈኛ ንምብታን ጠገለ ዘይብሉ ሓይሊ ተጠቒሞም። ብኣባትር ደኪርዎም፣ ናይ ጎማን ቀታሊ ጠይይትን ዘንብዕ ጋዝን ኣዝኒቦምሎም። ምንጪ ስእሊ, Reuters ሓይልታት ጸጥታ ኣብ ወተሃደራዊ መካይን ተወጢሖም ኣብ ልዕሊ`ቶም ዕጥቂ ዘይብሎም ሰላማዊ ሰባትን ኣብ ወሰናስን ጽርግያታት ኮይኖም ነቲ ኩነታት ዝዕዘቡ ዝነበሩ ሰባትን ጥይት ከዝንብሎምን፡ ብኣባትር ክስሃልዎምን (ክጭፍጭፍዎምን) ዘርኢ ቪድዮ በቶም ንመሰል ደቂሰባት ዝጣበቑ ሱዳናውያን ኣብ ማሕበራዊ ሚድያ ተዘርጊሑ። ሓደ ካብቲ ዝተዘርግሐ ቪድዮ፡ ሓደ ሰብኣይ ብ25 ታሕሳስ ኣብ ርእሱ ብጥይት ዝተሃርመ እቲ ህዝቢ ናብ ሆስፒታል ክወስድዎ የርኢ። ከምቲ ዝብሃል እቲ ሰብኣይ ኣብ ናሕሲ ኮይኖም ብዝትኩሱ ዝነበሩ ጨመቲ ኢዩ ተሃሪሙ። ሓይልታት ጸጥታ፡ ጋዜጠኛታት፡ ሓካይም፡ ናይ ዩኒቨርስቲ መማህራንን ኣባላት ተቓወምቲ ሰልፍታትን ዝርከብዎም ኣማኢት ሰባት ካብ ጽርግያ፡ ገዛውቶምን ናይ ስራሕ ቦታታቶምን ኣሲሮምዎም ኣለው። ዋላ`ኳ ብዙሓት ድሕሪ ገለ ሰዓታት እንተተፈትሑ፡ ገለ ድማ ዝኾነ ክሲ ከይቀረበሎም ኣብ ትሕቲ ቀይዲ ይርከቡ። ቤተሰቦም፡ ጠበቓታቶምን ዶክተራቶምን ክበጽሕዎም ኣይከኣሉን። እንተልያ ነቶም ሕማቕ መጉዳእቲ ዘለዎም ሰባት፡ ዶክተራቶም ክርእይዎም ኣይከኣሉን። ኣብ ሱዳን ጎነጽ ዝተሓወሶ ናይ ተቓውሞ ሰልፍታት ይካየድ ኣሎ ኩሎም እቶም ኣብ ትሕቲ ቕይዲ ዝርከቡ እሱራት ንዓመጽን ስቅያትን ዝተቓልዑ ከምዝኾኑ ተጣባቒ ሰብኣዊ መሰል ሂዩማን ራይትስ ዎች ገሊጹ። ሰበስልጣን መንግስቲ እቲ ናይ ተቓውሞ ሰልፊ ካብ ዝጅምር 19 ሰባት ከምዝተቐትሉን ልዕሊ 800 ድማ ከምዝተኣስሩን ኣሚኑ፡ እንተኾነ ጠንቂ ናይቲ ህውከት እቶም ተቓውሞ ዘስምዑ ዝነበሩ ሰባትን ገለ ``ሸርሐኛታትን`` ኢዮም ኢሎም። ብ31 ታሕሳስ፡ ፕሬዚደንት በሺር ነቲ ዘጓነፈ ፍጻሜታት ክምርመር ኣዚዙ። እንተኾነ፡ ኩሉ ዝግበር መርመራታት ነጻን ሻራ ዘይወስድን ክኸውንን ንህዝቢ ክሕበርን እቶም ተሓተትቲ ድማ ናብ ፍርዲ ዘቕርብን ክኸውን ኣለዎ ኢሉ ሂዩማን ራይትስ ዎች። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
